b'\n_START_ARTICLE_\nFomalhaut b\n_START_PARAGRAPH_\nFomalhaut b yra egzoplaneta nutolusi apie 25 \xc5\xa1m nuo m\xc5\xabs\xc5\xb3 Piet\xc5\xb3 \xc5\xbduvies \xc5\xbevaig\xc5\xbedyne.   Egzoplaneta atrasta skriejanti aplink A spektrin\xc4\x97s klas\xc4\x97s pagrindin\xc4\x97s sekos \xc5\xbevaig\xc5\xbed\xc4\x99 Fomalhaut\xc4\x85 2008 m. Hablo kosminiu teleskopu darytoje nuotraukoje. Fomalhaut b ir trys egzoplanetos prie \xc5\xbevaig\xc5\xbed\xc4\x97s HR 8799, kuri\xc5\xb3 atradimas buvo paskelbtas vienu metu, buvo pirmosios egzoplanetos, kuri\xc5\xb3 orbitinis jud\xc4\x97jimas buvo patvirtintas naudojantis tiesiogine nuotrauka.\n_START_SECTION_\nAtradimas\n_START_PARAGRAPH_\n\xc5\xa0i planeta skrieja apie Fomalhaut\xc4\x85 vidutini\xc5\xa1kai 115 AV (1.72\xc3\x971010 km; 1.07\xc3\x971010 mi) atstumu, o tai yra apie 18 AV (2.7\xc3\x97109 km; 1.7\xc3\x97109 mi) ar\xc4\x8diau \xc5\xbevaig\xc5\xbed\xc4\x97s negu vidinis nuolau\xc5\xbe\xc5\xb3 disko kra\xc5\xa1tas. Ji buvo aptikta po a\xc5\xa1tuoni\xc5\xb3 sistemos tyrimo met\xc5\xb3. _NEWLINE_Kad planeta egzistuoja buvo padaryta i\xc5\xa1vada 2005 m. i\xc5\xa1 planetos poveikio Fomalhauto dulki\xc5\xb3 \xc5\xbeiedui; \xc5\xbevaig\xc5\xbed\xc4\x97 n\xc4\x97ra \xc5\xbeiedo centre, o paties \xc5\xbeiedo vidin\xc4\x97 riba yra smailesn\xc4\x97, negu paprastai galima to tik\xc4\x97tis. Visgi planeta buvo aptikta Paul Kalas ir James R. Graham tik 2008 gegu\xc5\xbe\xc4\x99, nors HST nuotraukos buvo gautos dar 2004 m. ir 2006 m. _NEWLINE_NASA i\xc5\xa1leido kombinuot\xc4\x85 atradimo nuotrauk\xc4\x85, padaryt\xc4\x85 Hablo kosminiu teleskopu ACS kamera 2008-11-13. Nuotraukoje matoma ry\xc5\xa1ki elips\xc4\x97s formos juosta yra dulki\xc5\xb3 \xc5\xbeiedas, kurio savybes nulemia sklaidoma \xc5\xbevaig\xc5\xbed\xc4\x97s \xc5\xa1viesa. _NEWLINE_Fomalhaut b yra pirmoji egzoplaneta steb\xc4\x97ta tiesiogiai regimojoje \xc5\xa1viesoje, pirmoji po Nept\xc5\xabno teori\xc5\xa1kai numatyta ir nufotografuota ten, kur ji tur\xc4\x97t\xc5\xb3 b\xc5\xabti, bei pirmoji, kuri buvo s\xc4\x97kmingai numatyta pagal s\xc4\x85veik\xc4\x85 su \xc5\xbevaig\xc5\xbed\xc4\x99 supan\xc4\x8diu dulki\xc5\xb3 disku. Taip pat manoma, kad tai yra \xc5\xa1al\xc4\x8diausias ir ma\xc5\xbeiausios mas\xc4\x97s objektas nufotografuotas u\xc5\xbe Saul\xc4\x97s sistemos rib\xc5\xb3.\n_START_SECTION_\nFizikin\xc4\x97s charakteristikos\n_START_PARAGRAPH_\nApskai\xc4\x8diuota, kad planeta tur\xc4\x97t\xc5\xb3 b\xc5\xabti pana\xc5\xa1aus dyd\xc5\xbeio kaip Jupiteris, ne didesne kaip 3 Jupiteri\xc5\xb3 mase, o labiausiai tik\xc4\x97tina, kad planetos mas\xc4\x97 yra tarp 0,5 ir dviej\xc5\xb3 Jupiteri\xc5\xb3 mas\xc4\x97s. Ji yra 115 AV (17 mlrd. km, 11 mlrd. mi, apie 20% toliau, negu Saul\xc4\x97s sistemoje yra nyk\xc5\xa1tukin\xc4\x97s planetos Erid\xc4\x97s afelis ir 3,8 karto didesnis negu Nept\xc5\xabno orbitos didysis pusa\xc5\xa1is) atstumu nuo Fomalhauto, kas atitinka 872 \xc5\xbdem\xc4\x97s met\xc5\xb3 orbitin\xc4\xaf apskriejimo period\xc4\x85. Kadangi Fomalhautas yra 16 kart\xc5\xb3 spindulingesnis u\xc5\xbe Saul\xc4\x99, tai \xc5\xbei\xc5\xabrint i\xc5\xa1 Fomalhaut b planetos, Fomalhautas atrodyt\xc5\xb3 kaip Saul\xc4\x97 stebint i\xc5\xa1 Nept\xc5\xabno (pagal spinduliuot\xc4\x97s atvirk\xc5\xa1tinio atstumo kvadrato d\xc4\x97sn\xc4\xaf)._NEWLINE_Fomalhaut b kaip manoma, d\xc4\x97l pakankamai stiprios spinduliuot\xc4\x97s regimajame diapazone ir silpnesn\xc4\x97s infraraudonajame, tur\xc4\x97t\xc5\xb3 b\xc5\xabti supamas aplinkplanetinio disko, kurio dydis gali b\xc5\xabti apie 20\xe2\x80\x9340 Jupiterio spinduli\xc5\xb3 (palyginimui i\xc5\xa1orinis Saturno \xc5\xbeied\xc5\xb3 sistemos kra\xc5\xa1tas yra tik 2 Jupiterio spinduli\xc5\xb3 atstumu nuo Saturno centro). \xc5\xa0is atstumas yra pana\xc5\xa1us \xc4\xaf Jupiterio did\xc5\xbei\xc5\xb3j\xc5\xb3 palydov\xc5\xb3 orbit\xc5\xb3 spindulius ir tod\xc4\x97l diskas gali b\xc5\xabti kaip planetos palydov\xc5\xb3 formavimosi vieta aplink planet\xc4\x85.'